Pr. Riina Sikkut

Terviseminister

 16. oktoober 2024

KIRJALIK KÜSIMUS

**Haiglavõrgu arengukava 2040**

Teada on, et koostamisel on uus haiglavõrgu arengukava 2040 dokument. Minu küsimus on tingitud sellest, et sain teada soovist Narva haiglalt, kus ma olen nõukogu esimees, sünnitamine Ida-Virumaa Keskhaiglasse viia ja ortopeediat mitte rahastada. Igaks juhuks tuletan meelde, et Narva linn on suuruselt kolmas linn Eestis ja arstiabi kättesaadavuse vähendamine Narvas oleks ebaõiglane ja elanikkonnale kahjulik.

Palun vastake järgmistele küsimustele:

1. Kas uue haiglavõrgu arengukavaga muudetakse teenuste loetelu maakondlikel haiglatel, näiteks ei rahastata sünnitamise või kirurgiliste operatsioonide mingeid liike ja kas see valik iga haigla osas on juba tehtud?
2. Kas ja kus on võimalik näha Narva haiglale ja Ida-Virumaa Keskhaiglale planeeritud muutusi?

Lugupidamisega

*[allkirjastatud digitaalselt]*

Aleksei Jevgrafov

Riigikogu liige